Diari Oficial de la Generalitat Valenciana


Sumari del DOGV 8967, del 04-12-2020 (2020/10337)

RESOLUCIÓ de 5 de novembre de 2020, de la Direcció General de Modernització i Relacions amb l'Administració de Justícia, per la qual es convoca concurs de trasllat per a la provisió de llocs de treball genèrics en els instituts de Medicina Legal i Ciències Forenses de la Comunitat Valenciana, per al cos de metges i metgesses forenses.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8967

Data del DOGV
:   04-12-2020

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2020/10199


Data del document
:   05-11-2020

Organisme emissor
:   Conselleria de Justícia, Interior i Administració Pública

Tipus de document
:   Resolució

Anàlisi jurídica

 Descriptors 

:   * Conselleria de Justícia, Interior i Administració Pública
    * concurs administratiu

RESOLUCIÓ de 5 de novembre de 2020, de la Direcció General de Modernització i Relacions amb l'Administració de Justícia, per la qual es convoca concurs de trasllat per a la provisió de llocs de treball genèrics en els instituts de Medicina Legal i Ciències Forenses de la Comunitat Valenciana, per al cos de metges i metgesses forenses. [2020/10631]  
  
De conformitat amb el que s'estableix en l'article 531 de la Llei orgànica 6/1985, d'1 de juliol, del poder judicial, i en els articles 43 a 48 i els articles 51 a 53 del Reial decret 1451/2005, de 7 de desembre, pel qual s'aprova el Reglament d'ingrés, provisió de llocs de treball i promoció professional del personal funcionari al servei de l'administració de justícia, s'anuncia concurs de trasllat per a la provisió de llocs genèrics vacants que s'esmenten en l'annex I, per als instituts de Medicina Legal i Ciències Forenses de l'àmbit de la Comunitat Valenciana, entre els funcionaris del cos de metges i metgesses forenses, d'acord amb les bases següents:  
  
Primera. Objecte de la convocatòria  
Aquesta convocatòria té com a objecte la provisió, per concurs de trasllat, dels llocs de treball genèrics vacants inclosos en les relacions de llocs de treball dels instituts de Medicina Legal i Ciències Forenses de la Comunitat Valenciana.  
En tot allò no previst concretament en aquesta convocatòria; en la Llei orgànica 6/1985, d'1 de juliol, del poder judicial, i en el Reial decret 1451/2005, de 7 de desembre, del Reglament d'ingrés, provisió de llocs de treball i promoció professional del personal funcionari al servei de l'Administració de jJustícia, s'aplicarà el que es disposa en la legislació general sobre la funció pública.  
  
Segona. Requisits i condicions de participació  
1. Podran prendre part en aquest concurs els funcionaris de carrera pertanyents al cos de metges i metgesses forenses, qualsevol que siga l'àmbit territorial on estiguen destinats, que reunisquen les condicions generals exigides i els requisits determinats en aquesta convocatòria en la data en què acabe el termini de presentació de les sol·licituds de participació i les mantinguen fins a la resolució definitiva del concurs.  
  
2. Només podran prendre part en aquest concurs els metges i metgesses forenses, si en la data de finalització del termini de presentació de sol·licituds hagueren transcorregut dos anys des que es va dictar la resolució per la qual es va convocar el concurs de trasllat en el qual se'ls va adjudicar destinació definitiva, o la resolució en la qual se'ls va adjudicar destinació definitiva, si es tracta de funcionaris de nou ingrés.  
Per al còmput dels anys, es considerarà com a primer any l'any natural en què es van dictar les resolucions de què es tracte, amb independència de la data, i com a segon any, l'any natural següent.  
Els funcionaris que no tinguen destinació definitiva estan obligats a participar en els concursos d'acord amb la normativa vigent, i estan exclosos d'aquesta limitació temporal.  
3. No podran prendre part en aquest concurs:  
a) Els declarats suspesos en ferm, mentre dure la suspensió.  
b) Els metges i metgesses forenses que estiguen en situació d'excedència voluntària per interés particular o per agrupació familiar, durant el període mínim obligatori de permanència en aquesta situació.  
c) Els sancionats amb trasllat forçós, fins que transcórreguen un o tres anys, per a destinació en la mateixa localitat en la qual se'ls va imposar la sanció, si es tracta de falta greu o molt greu, respectivament.  
d) Els que, tot i haver obtingut destinació en anteriors concursos, no hagen pres possessió de la destinació que els va ser adjudicada.  
  
Tercera. Llocs que es poden sol·licitar  
1. Els participants podran sol·licitar els llocs de treball indicats en l'annex I.  
Cadascun dels llocs s'identificarà per un número d'ordre.  
2. També es podran sol·licitar els llocs genèrics que queden vacants com a conseqüència de la resolució d'aquest concurs, que s'incorporaran en concepte de resultes a les vacants oferides, llevat que es pretenguen amortitzar davant un projecte de modificació de les relacions de llocs de treball o reordenació d'efectius d'un centre de treball en què no s'anunciarà cap resulta corresponent al cos.  
  
Cadascuna de les places a resultes s'haurà d'identificar amb un número d'ordre.  
Els llocs de treball sol·licitats (tant de l'annex I com de les resultes) han d'identificar-se pel número d'ordre de la convocatòria. Si es vol sol·licitar diversos llocs d'un mateix centre de treball, hauran d'indicar-se els números d'ordre corresponents a cadascun d'aquests llocs.  
  
A fi que els possibles sol·licitants puguen exercir el dret que se'ls reconeix de sol·licitar les resultes produïdes per la resolució del concurs, des de la data de publicació d'aquesta resolució i durant el període de presentació de sol·licituds, s'exposarà en la pàgina web de la Direcció General de Modernització i Relacions amb l'Administració de Justícia (http://www.justicia.gva.es/web/justicia/concurso-de-traslados) la relació de llocs de treball que poden sol·licitar-se, amb indicació del número d'ordre d'aquests llocs.  
3. Els metges i metgesses forenses participants hauran d'assegurar-se que els números d'ordre de convocatòria que especifiquen en la seua instància corresponen als publicats per a aquest concurs, tant en l'annex I com en les resultes, a fi d'evitar que s'indiquen uns altres codis erròniament.  
Els metges i metgesses forenses que participen en el concurs hauran d'assegurar-se que els números d'ordre de convocatòria que sol·liciten es corresponen exactament amb les denominacions dels llocs oferits, ja que, transcorregut el termini de presentació, no s'admetrà cap modificació a la sol·licitud formulada ni renúncia en cas d'adjudicació.  
  
4. Excepcionalment, podrà eliminar-se alguna de les places anunciades com a vacants, en el cas que es produïra de manera sobrevinguda alguna circumstància que obligara a això.  
5. Quant als metges i metgesses forenses procedents del cos de metges i metgesses del Registre Civil, caldrà ajustar-se al que es disposa en la Llei orgànica 7/1992, de 20 de novembre, per la qual es fixa l'edat de jubilació de jutges i magistrats, i s'integra divers personal mèdic en el cos de metges i metgesses forenses.  
  
Quarta. Presentació de sol·licituds i documentació  
1. Les sol·licituds per a prendre part en aquest concurs hauran d'ajustar-se al model publicat com a annex II d'aquesta resolució, emplenant tots els apartats que se li exigisquen.  
2. Les sol·licituds hauran de presentar-se en el termini de deu dies naturals següents al de la publicació d'aquesta convocatòria en el Boletín Oficial del Estado o Diari Oficial de la comunitat autónoma, simultàniament, dirigides a la Generalitat Valenciana, Direcció General de Modernització i Relacions amb l'Administració de Justícia, Conselleria de Justícia, Interior i Administració Pública, i hauran de tindre entrada en qualsevol dels registres situats en les seus següents:  
  
- Conselleria de Justícia, Interior i Administració Pública  
Ciutat Administrativa 9 d'Octubre. Torre 4-2a Planta  
C/ Democràcia 77, 46435 València  
- Direcció Territorial de Justícia d'Alacant  
Rambla de Méndez Núñez 41, 03738 Alacant  
- Direcció Territorial de Justícia de Castelló  
C/ Major 76-78, 12799 Castelló de la Plana  
Si aquesta simultaneïtat no fora possible, els termes i terminis establits es comptaran, en tot cas, a partir de la data de la seua publicació en el Boletín Oficial del Estado.  
3. Les sol·licituds podran remetre's també per qualsevol de les formes que estableix l'article 16 de la Llei 39/2015, d'1 d'octubre, del procediment administratiu comú de les administracions públiques. Si les sol·licituds es presentaren a través de les oficines de Correus, hauran d'anar en sobre obert per a ser datades i segellades pel funcionari corresponent abans de ser certificades.  
4. Els funcionaris destinats en òrgans de les comunitats autònomes amb competències assumides, hauran de presentar la seua sol·licitud en l'òrgan corresponent d'aquesta comunitat, i els destinats en l'àmbit competència del ministeri, la presentaran en el Ministeri de Justícia.  
5. La sol·licitud per a prendre part en aquest concurs serà única per a cada funcionari participant, encara que se sol·liciten places radicades en el territori de les comunitats autònomes amb competències transferides que, per tant, figuren en les convocatòries que simultàniament a aquesta realitzen els governs autònoms.  
Si es presentara més d'una sol·licitud de participació, només es tindrà en consideració l'última.  
6. Cap participant podrà anul·lar o modificar la seua instància una vegada acabat el termini de presentació d'aquestes.  
7. La sol·licitud formulada serà vinculant per al peticionari una vegada transcorregut el període de presentació d'instàncies.  
8. Amb la sol·licitud s'adjuntaran els documents següents:  
a) Fotocòpia de la resolució per la qual se li va adjudicar l'última plaça exercida en propietat.  
b) El concursant en situació d'excedència haurà d'aportar una fotocòpia compulsada de la resolució per la qual se li va concedir l'excedència.  
9. Una vegada rebuda la sol·licitud, l'òrgan competent de l'última destinació expedirà un certificat original actualitzat dels serveis prestats en el cos de metges i metgesses forenses i desglossament dels períodes des de la data d'inici (dia, mes, any) fins a la data final (dia, mes, any) i l'unirà a la instància.  
Així mateix, aquest òrgan de personal emplenarà en la capçalera de la instància o en full annex la puntuació per idioma i indicarà si el funcionari porta en la seua actual destinació el període legalment establit en l'article 46 del Reial decret 1451/2005, de 7 de desembre, pel qual s'aprova el Reglament d'ingrés, provisió de llocs de treball i promoció professional del personal funcionari al servei de l'Administració de justícia, i si està incurs en alguna de les situacions previstes en l'article 43.2 d'aquesta norma.  
  
Cinquena. Peticions condicionades  
Cas d'estar interessats en les vacants que s'anuncien per a un mateix municipi, partit judicial o província dos funcionaris, podran condicionar la seua petició al fet que ambdós obtinguen destinació en el mateix municipi, partit judicial o província, entenent-se en cas contrari desistides les peticions condicionades efectuades per ambdós. Els funcionaris que s'acullen a aquesta petició condicionada hauran de concretar-ho en la seua instància en l'apartat C, especificant-hi el nom, cognoms i el NIF de la persona amb qui condiciona, i acompanyant-hi fotocòpia de la sol·licitud de l'altre funcionari. Si algun dels concursants no ho indicara en l'apartat C, quedaran anul·lades ambdues instàncies.  
  
Pel fet d'emplenar l'apartat C de la instància, s'entén que s'acullen a la petició condicionada prevista en l'article 48.2 del Reial decret 1451/2005, de 7 de desembre, pel qual s'aprova el Reglament d'ingrés, provisió de llocs de treball i promoció professional del personal funcionari al servei de l'Administració de justícia.  
  
  
Sisena. Baremació del concurs  
1. Els mèrits al·legats i acreditats es valoraran amb referència a la data de tancament del termini de presentació de sol·licituds de participació.  
2. S'avaluaran els mèrits de conformitat amb el barem següent:  
A) Antiguitat, amb un màxim de 60 punts, a raó de 2 punts per any complet de serveis com a titular en el cos de metges i metgesses forenses. Els períodes inferiors a l'any es computaran proporcionalment a raó de 0,18055119 per dia, i els mesos s'estableixen com de trenta dies.  
  
B) Coneixement oral i escrit de la llengua oficial pròpia de les comunitats autònomes, amb un màxim de 12 punts.  
Per a la provisió dels llocs de treball situats en el territori de la Comunitat Valenciana, el coneixement oral i escrit de l'idioma valencià s'haurà d'acreditar mitjançant el certificat expedit per la Junta Qualificadora de Coneixements de Valenciá o títol homologat segons l'Ordre 7/2017, de 2 de març, de la Conselleria d'Educació, Investigació, Cultura i Esport, per la qual es regulen els certificats oficials administratius de coneixements de valencià. A aquest efecte, es valorarà fins a 12 punts segons el nivell de coneixement acreditat en els termes següents:  
  
- Certificat de grau elemental (B1): quatre punts.  
- Certificat de grau mitjà (C1): huit punts.  
- Certificat de grau superior (C2): dotze punts.  
Per a valorar aquests coneixements, s'haurà d'aportar el certificat expedit d'acord amb la normativa en vigor a les comunitats autònomes.  
Els mèrits es valoraran, com a data límit, en la data de finalització del termini de presentació de sol·licituds de participació en el present concurs.  
3. Aquest concurs constarà d'una única fase en la qual es valoraran els mèrits enumerats en els apartats A i B del barem.  
  
Setena. Adjudicació de llocs  
L'ordre de prioritat per a l'adjudicació dels llocs de treball el donarà la puntuació total obtinguda segons els barems establits en la base sisena d'aquesta convocatòria.  
En cas d'empat en la puntuació total, inclòs l'idioma, s'acudirà per a dirimir-lo a la major antiguitat en el cos de què es tracte i, si persisteix l'empat, al número d'ordre obtingut en el procés selectiu d'accés a aquest cos, inclòs l'idioma o dret propis.  
  
Huitena. Caràcter de les destinacions adjudicades  
1. Els trasllats que deriven de la resolució d'aquest concurs tindran la consideració de voluntaris als efectes previstos en el Reial decret 462/2002, de 24 de maig, sobre indemnitzacions per raó del servei i, en conseqüència, no generaran dret a l'abonament d'indemnitzacions per cap concepte.  
2. Les destinacions seran irrenunciables segons el que es disposa en l'article 53 del Reglament d'ingrés, provisió de llocs de treball i promoció professional del personal funcionari al servei de l'Administració de justícia, aprovat per Reial decret 1451/2005, de 7 de desembre.  
  
  
Novena. Resolució del concurs  
1. Aquest concurs serà resolt coordinadament pel Ministeri de Justícia i l'òrgan competent de la comunitat autònoma convocant del concurs. El termini per a la resolució serà de sis mesos, comptats des de l'endemà de la finalització del termini de presentació de sol·licituds.  
  
2. La resolució expressarà el lloc d'origen dels interessats als quals s'adjudique destinació i la seua localitat, així com la seua situació administrativa, si aquesta és diferent a la d'actiu, i el lloc adjudicat a cada funcionari.  
  
Desena. Recursos  
Contra aquesta resolució, que posa fi a la via administrativa, es pot interposar un recurs contenciós administratiu davant els jutjats contenciosos administratius de València, de conformitat amb el que s'estableix en la Llei reguladora de la jurisdicció contenciosa administrativa, en el termini de dos mesos comptats a partir de l'endemà de la publicació d'aquesta resolució en el Boletín Oficial del Estado o el Diari Oficial de la Generalitat Valenciana. Tot això sense perjudici de la interposició del recurs potestatiu de reposició, davant la Direcció General de Modernització i Relacions amb l'Administració de Justícia, en el termini d'un mes comptat a partir de l'endemà de la publicació, d'acord amb el que es disposa en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques.  
  
  
Valènia, 5 de novembre de 2020.- La directora general de Modernització i Relacions amb l'Administració de Justícia: Angels Bixquert Sanz.